ddrg/super_eurlex huggingface dataset:
(268)

Komisjon märkis, et isik kinnitas vaba tootmisvõimsuse olemasolu Indias. Lisaks, nagu on selgitatud eespool põhjendustes 168–172, tegi komisjon kõnealuse vaba tootmisvõimsuse kindlaks just nimelt seoses asjaomase tootega. Nagu samades põhjendustes selgitatud, tegi komisjon kindlaks, et pikas perspektiivis nõudlus India turul väheneb, samas kui isik isegi tunnistas, et tal on kavas laiendada oma müüki liidu turule. Nagu on lisaks kirjeldatud allpool punktis 6.2, peeti liidu turgu India tootjate jaoks atraktiivseks ja seetõttu võis järeldada, et India vaba tootmisvõimsust kasutataks vähemalt osaliselt selleks, et suurendada eksporti liidu turule. Seepärast lükati see väide tagasi.
(167)

Komisjon märkis, et isik kinnitas vaba tootmisvõimsuse olemasolu Indias. Lisaks, nagu on selgitatud eespool põhjendustes 66–70, tegi komisjon kõnealuse vaba tootmisvõimsuse kindlaks just nimelt seoses asjaomase tootega. Nagu samades põhjendustes selgitatud, tegi komisjon kindlaks, et pikas perspektiivis nõudlus India turul väheneb, samas kui isik isegi tunnistas, et tal on kavas laiendada oma müüki liidu turule. Nagu on lisaks kirjeldatud allpool punktis 6.2, peeti liidu turgu India tootjate jaoks atraktiivseks ja seetõttu võis järeldada, et India vaba tootmisvõimsust kasutataks vähemalt osaliselt selleks, et suurendada eksporti liidu turule. Seepärast lükati see väide tagasi.
(29)

On oluline, et Euroopa Parlament ja nõukogu korraldaksid korrapäraselt arutelusid, et suurendada teadlikkust Schengeni acquis’ tõhusa rakendamise tähtsusest ja julgustada liikmesriike tuvastatud puudusi kõrvaldama, kui see on asjakohane. Eelkõige peaks nõukogu täitma Schengeni ala juhtimises oma poliitilist rolli, arutades komisjoni esitatud aruandeid ja pidades poliitilisi arutelusid Schengeni acquis’ tõhusa rakendamise ja sisepiirikontrollita ala nõuetekohase toimimise üle. Komisjon peaks andma nende arutelude hõlbustamisse asjakohase panuse, võttes muu hulgas vastu põhjaliku aastaaruande eelnenud aastal tehtud hindamiste kohta ning koostades ülevaate soovituste rakendamise seisust. Selle aruande ja nende tulemuste põhjal peaks nõukogu pidama horisontaalseid arutelusid, et aidata kaasa soovituste ja nendega seotud parandusmeetmete tõhusamale ja kiiremale rakendamisele.
(7)

Määruse (EL) nr 1307/2013 artikli 51 lõikega 2 nähakse ette, et kui liikmesriigis 2022. aastal antava noorte põllumajandustootjate toetuse kogusumma ületab kõnealuse määruse artikli 51 lõike 4 kohaselt sama liikmesriigi jaoks sätestatud ülemmäära, rahastab liikmesriik erinevuse, võttes arvesse sama määruse artikli 51 lõikes 1 sätestatud maksimumsummat. Selguse huvides on asjakohane sätestada see maksimumsumma iga liikmesriigi jaoks.
Sojaubadest lahustiga ekstraheerimisel saadud sojaoajahu. Sojaoajahu valmistatakse sojaubadest, mis on enne heksaaniga õli ekstraheerimist kooritud, purustatud, kuumutatud ja helvestatud. Saadud helbed kuivatatakse ja seejärel toimub lahusti eemaldamine ja röstimine. Pärast seda kuivatatakse helbed kuuma õhuga, et vähendada niiskusesisaldust. Viimases töötlemisetapis helbed jahvatatakse ja varem eemaldatud kestad lisatakse tagasi, et saada jahu, mille analüütilised näitajad on järgmised (ligikaudselt massiprotsentides): — 47 % valku; — 8 % vett; — 5 % kiudaineid; — 1,5 % rasva. Röstimise tulemusena on lahustijäägid eemaldatud ja toitainete omastamist takistavate tegurite mõju, eelkõige ureaasi aktiivsus on vähenenud. Sojaoajahu esitatakse importimisel lahtise kaubana ja seda võib kasutada loomasöödana olemasoleval kujul ilma täiendava töötlemiseta.

2304 00 00
Olukord, millega ettevõte vaatlusperioodil silmitsi seisis (vabatahtlik muutuja)

Konkurentsitingimusi iseloomustasid järgmised asjaolud: 1) tooted või teenused aegusid kiiresti 2) tulevikus toimuvat tehnoloogia arengut on raske ennustada 3) ettevõtte tooteid ja teenuseid on konkurendi omadega lihtne asendada 4) uute konkurentide turuletulekuga kaasneb suur oht ettevõtete turupositsioonile 5) konkurendi tegevust on raske ennustada 6) nõudluse muutusi on raske ennustada 7) tugev välismaine konkurents 8) hinnatõusud toovad kaasa klientide kaotuse
(5)

Tuletisinstrumente võib luua instrumentide põhjal, millel on mitu aluseks olevat üksust. Nende mitme aluseks oleva üksusega tuletisinstrumentide puhul, mille puhul krediidiasutus või investeerimisühing saab võtta arvesse aluseks olevaid üksuseid ja tagada, et kasutatakse kõige täpsemat meetodit, tuleks kaudse riskipositsiooni väärtuse arvutamisel võtta aluseks tuletisinstrumendi hinna muutus mitme aluseks oleva üksusega instrumendi iga aluseks oleva üksuse makseviivituse korral. Et tagada kooskõla riskide kontsentreerumise raamistikuga, mida kohaldatakse tehingute suhtes, mille puhul esineb riskipositsioon alusvara suhtes, tuleks riskipositsioonide määramisel kindlaksmääratud kliendi, eraldi kliendi või tundmatu kliendi suhtes kohaldada komisjoni delegeeritud määruse (EL) nr 1187/2014 (2) artikli 6 lõikeid 1 ja 2. Juhul kui krediidiasutused ja investeerimisühingud ei saa aluspositsioonide arvessevõtmise meetodit kohaldada või kui mitme aluseks oleva üksusega tuletisinstrumendi puhul on aluspositsioonide arvessevõtmise meetod nende jaoks põhjendamatult koormav, ning selleks, et tagada konservatiivne käsitlus, peaksid krediidiasutused ja investeerimisühingud võtma kaudse riskipositsiooni väärtuse arvutamisel aluseks tuletisinstrumendi hinna muutuse kõigi aluseks olevate üksuste makseviivituse korral. Samuti tuleks selleks, et tagada kooskõla riskide kontsentreerumise raamistikuga, mida kohaldatakse tehingute suhtes, mille puhul esineb riskipositsioon alusvara suhtes, kohaldada delegeeritud määruse (EL) nr 1187/2014 artikli 6 lõiget 3, et määrata riskipositsioon eraldi kliendi või tundmatu kliendi suhtes. Kõikidel juhtudel, kui alusvaraks olevad finantsinstrumendid on määratud tundmatule kliendile, peaksid krediidiasutused ja investeerimisühingud selleks, et vältida riski, et negatiivsed kaudse riskipositsiooni väärtused tasaarvestatakse positiivsete kaudse riskipositsiooni väärtustega, nullima kõik negatiivsed kaudse riskipositsiooni väärtused.
(43)

Konkreetselt terasesektoris, kus toodetav teras on uurimisaluse toote tootmisel peamine tooraine, on oluline osa äriühingutest endiselt Hiina valitsuse omandis. Paljud suurimatest terasetootjatest on riigi omandis. Mõnda neist on eraldi nimetatud terasetööstuse kohandamise ja uuendamise kavas aastateks 2016–2020. Näiteks märgib Hiina riigile kuuluv Shanxi Taiyuan Iron & Steel Co. Ltd. (edaspidi „Tisco“) oma veebisaidil, et tegemist on „raua ja terase superhiiglasega“, millest „kujunes erakordne suuremahuline raua ja terase kompleks, mille äritegevuses on ühendatud raua kaevandamine, raua ja terase tootmine, töötlemine, tarnimine ja turustamine (23)“. Teine suur Hiina riigile kuuluv ettevõte on Baosteel, mis tegeleb terase tootmisega ja kuulub hiljuti konsolideeritud kontserni China Baowu Steel Group Co. Ltd. (varem Baosteel Group ja Wuhan Iron & Steel) (24). Kuigi riigile kuuluvate äriühingute ja eraomandis olevate äriühingute nominaalne jaotus on hinnangute järgi peaaegu võrdne, on maailma kümne suurima terasetootja hulka kuuluvast viiest Hiina terasetootjast neli riigile kuuluvad äriühingud (25). Ehkki 2016. aastal andsid kümme suurimat tootjat vaid ligikaudu 36 % tootmisharu kogutoodangust, seadis Hiina valitsus samal aastal eesmärgi koondada 2025. aastaks 60–70 % terasetootmisest umbes kümnesse suurettevõttesse (26). Hiina valitsus kinnitas seda kavatsust 2019. aasta aprillis, kui teatas terasetööstuse konsolideerimise suuniste avaldamisest (27). Selline konsolideerimine võib kaasa tuua kasumlike eraettevõtete sundühinemise riigile kuuluvate halvas seisukorras ettevõtetega (28).
KULDTASE

Perimeeter — Ohutu ja turvalise parkimisala perimeeter on kaitstud vähemalt 1,8 meetri kõrguse füüsilise tõkkega. Tõkke ja parkimisala vahel on ühemeetrine ohutustsoon. — On kehtestatud meetmed, millega välditakse tõkke tahtmatut kahjustamist. — Ohutu ja turvalise parkimisala perimeeter on valgustatud tugevusega 25 luksi. — Kogu ohutu ja turvalise parkimisala perimeetrit tuleb valvata pideva videovalve abil nii, et ei oleks pimealasid. — Videovalvesüsteemil on vähemalt pidev salvestus (5 kaadrit sekundis) või liikumisanduri ning eel- ja järelsalvestusega ning tõelise päevase ja öise HD-eraldusvõimega 720-pikslised kaamerad. — Ohutu ja turvalise parkimisala käitaja peab tegema iga 48 tunni järel videovalvesüsteemi rutiinse kontrolli, mille andmeid säilitatakse ühe nädala jooksul. — Ohutu ja turvalise parkimisala käitaja kontrollib videovalvesüsteemi toimimist vähemalt iga 24 tunni järel. — Videovalvesüsteemi salvestisi säilitatakse 30 päeva, välja arvatud juhul, kui kohaldatavate siseriiklike või liidu õigusaktidega on ette nähtud lühem säilitamisaeg. Sellisel juhul kohaldatakse pikimat võimalikku seadusega lubatud säilitamisaega. — Ohutu ja turvalise parkimisala videovalvesüsteemil on garantii, kehtiv teenusleping, mille kohaselt kvalifitseeritud eriorganisatsioon hooldab süsteemi vähemalt üks kord aastas, või on tõendatud parkimisala enda hooldusvõimekus. Ohutu ja turvalise parkimisala videovalvesüsteeme käitavad alati kvalifitseeritud tehnikud. — Videovalve- ja juurdepääsusündmused sünkroniseeritakse ühise tarkvara abil. — Ühenduse katkestuse korral salvestatakse kõik videovalve- ja juurdepääsusündmused lokaalselt ja laaditakse need pärast ühenduse taastamist üles kesksesse salvestusseadmesse. — Hea nähtavuse tagamiseks on ohutut ja turvalist parkimisala ümbritsev taimkate pügatud.

Parkimisala — Asjakohaste siltidega on näidatud, et parkimisalal on lubatud ainult kaubaveokid ja loaga sõidukid. — Füüsilist või kaugseiret tehakse vähemalt kaks korda 24 tunni jooksul ning vähemalt üks kord päeval ja üks kord öösel. — Parkimisala sõidu- ja kõnniteed on märgistatud ja valgustatud tugevusega 15 luksi. — Hea nähtavuse tagamiseks on parkimisala taimkate pügatud.

Sisse-/väljapääs — Ohutu ja turvalise parkimisala sisse- ja väljapääs on valgustatud tugevusega 25 luksi ning suletud tõkkepuudega, mis on kaitstud nende alt või ülalt läbimise eest ja varustatud valgusfooriga. — Ohutu ja turvalise parkimisala kõikidesse sisse- ja väljapääsudesse on paigaldatud videovalvesüsteem, mis edastab kvaliteetset pilti. Sisse- ja väljapääsud on varustatud numbrimärgi tuvastamise tehnoloogiaga. Sõidukite sisenemise ja väljumiseandmed salvestatakse kooskõlas kohaldatavate siseriiklike või liidu õigusaktidega. — Ohutu ja turvalise parkimisala sisse- ja väljapääsud on kaitstud sissetungide ennetamise ja avastamise mehhanismidega, näiteks jalakäijate pöördväravatega, mille kõrgus on vähemalt 1,8 meetrit. Kui parkimisalalt on võimalik minna otse tualettruumidesse, restoranidesse ja kauplustesse, on nende juurdepääsupunktid varustatud kolmeharuliste pöördväravatega.
(6)

Äriühingud Fujian Billion Polymerization Fiber Technology Industrial Co., Ltd. ja Zhejiang Sanwei Material Technology Co., Ltd. (edaspidi „taotluse esitajad“) esitasid komisjonile taotluse uue eksportiva tootja režiimi kohaldamiseks. Taotlejad väitsid, et nad vastavad kõigile kolmele algse määruse artiklis 4 sätestatud tingimusele (edaspidi „uue eksportiva tootja režiimi tingimused“).
(10)

Toiduohutusamet jõudis oma teaduslikus arvamuses ka järeldusele, et kõnealuse uuendtoidu tarbimine võib põhjustada esmast sensibiliseerumist taime Jatropha curcas L. (söödav sort) pähklituumade suhtes, mis võivad kutsuda esile allergilisi reaktsioone, või põhjustada allergilisi reaktsioone inimestel, kes on allergilised pähklite suhtes. Komisjon jõudis sellisele järeldusele olemasolevate tõendite kaalukuse põhjal ja võttes arvesse taime Jatropha curcas L. (söödav sort) pähklituumade suuremat valgusisaldust (32 %) ning avaldas teabe, millest nähtub, et taime Jatropha curcas L. (mittesöödav sort) pähklituumades on mitmeid allergeenseid valke. Võttes aga arvesse, et praegu puuduvad epidemioloogilised tõendid taime Jatropha curcas L. (söödav sort) pähklituumade suhtes allergiliste reaktsioonide kohta Mehhiko piirkondades, kus neid tavaliselt tarbitakse, ning arvestades taime Jatropha curcas L. (söödav sort) pähklituumade valkude ristreaktiivsuse negatiivset tulemust teatavate tavapäraste pähklite in vitro immunoensüümmeetodil (ELISA) tuvastatud valkude suhtes ning taime Jatropha curcas L. (söödav sort) pähklituumadega polümeraasi ahelreaktsiooni (PCR) meetodil tehtud analüüside negatiivseid tulemusi muudes pähklites sisalduvate allergeenide suhtes, leiab komisjon, et liidu uuendtoitude loetellu ei tuleks lisada ühtegi konkreetset märgistusnõuet kõnealuse uuendtoidu allergeensuse kohta.
(1)

1. septembril 2017 esitas SOPURA N.V. määruse (EL) nr 528/2012 artikli 43 lõike 1 kohase loataotluse biotsiidipere jaoks, mille nimi on „SOPUROXID“ ja mis kuulub kõnealuse määruse V lisas kirjeldatud tooteliikidesse 2, 3 ja 4, ning lisas kirjaliku kinnituse selle kohta, et Belgia pädev asutus on nõustunud taotlust hindama. Taotlus registreeriti biotsiidiregistris registrinumbri BC-KV033704-17 all.
(1)

19. jaanuaril 2017 esitas Ecolab Deutschland GmbH määruse (EL) nr 528/2012 artikli 43 lõike 1 kohase loataotluse üksiku biotsiidi jaoks, mille nimi on „Bioquell HPV-AQ“ ja mis kuulub kõnealuse määruse V lisas kirjeldatud tooteliikidesse 2, 3 ja 4, ning lisas kirjaliku kinnituse selle kohta, et Madalmaade pädev asutus on nõustunud taotlust hindama. Taotlus registreeriti biotsiidiregistris registrinumbri BC-ML029042-45 all.
(9)

Komisjon märkis kõigepealt, et Dika viidatud juhendis on sõnaselgelt märgitud, et juhendi eesmärk on anda üldist nõu, kuid see ei ole õiguslikult siduv dokument ja selle sisu ei ole kohustuslik (5). Lisaks ei sisalda alusmääruse artikkel 5 ühtegi konkreetset sätet kaebuse ja andmete esitamise vahelise aja kohta. Igal juhul lõppes kaebusega seotud uurimisperiood 31. märtsil 2021 ja kaebus esitati 4. oktoobril 2021. Lisaks esitas kaebuse esitaja täiendavad kahjuandmed ajavahemiku kohta, mis lõppes 30. juunil 2021 (6). Seega olid kaebuse esitaja esitatud andmed ajakohased ja võimalikult lähedased kaebuse esitamise kuupäevale. Mis puudutab väidet vaatlusaluse perioodi ja uurimisperioodi kohta, siis on komisjonil tavaks valida uurimisperiood, mis hõlmab ühte aastat ja kolme sellele eelnevat kalendriaastat, et uurida asjaomase kahju hindamise seisukohast olulisi suundumusi. Asjaolu, et kaebuses esitati teave veel ühe aasta kohta, ei tähenda, et kasutati aegunud andmeid, mis muudaksid hinnangu ebaõiglaseks või osaliseks. Pigem esitati teave kõige hiljutisema kättesaadava teabega ajavahemiku kohta, st kuni 31. märtsini 2021. Seepärast lükati see väide tagasi.
(5)

Rakendusmääruse (EL) nr 809/2014 artikli 26 lõige 4 ja artikli 42 lõige 1 sisaldavad eeskirju kohapealsete kontrollide tegemiseks, et teha kindlaks, kas rahastamiskõlblikkuse kriteeriumid, siduvad kohustused ja muud kohustused on täidetud ning kas kõik loomad, kelle kohta on loomatoetuskavade või loomadega seotud toetusmeetmete raames esitatud toetuse- või maksetaotlus, on hõlmatud. Praegust olukorda silmas pidades on asjakohane ette näha, et kui liikmesriikidel ei ole võimalik teha kõnealuste sätetega nõutavaid kohapealseid kontrolle ja alternatiivsed tõendid ei ole kättesaadavad, võivad liikmesriigid võtta vastu otsuse, et 2022. taotlusaastaga või 2022. kalendriaastaga seotud kohapealsed kontrollid tehakse asjaomasel aastal vabalt valitud ajal, eeldusel et nende kontrollide käigus on siiski võimalik kontrollida rahastamiskõlblikkuse tingimusi.
(2)

Direktiivi 2014/65/EL artikli 39 lõike 2 kohaselt peavad kolmandate riikide äriühingute filiaalid, kes soovivad osutada liikmesriigi territooriumil investeerimisteenuseid või tegeleda investeerimistegevusega, saama asjaomase liikmesriigi pädevalt asutuselt eelneva tegevusloa. Sellistel filiaalidel ei ole lubatud osutada investeerimisteenuseid või tegeleda investeerimistegevusega muudes liikmesriikides kui liikmesriik, kus need filiaalid tegevusloa said. Euroopa Komisjon võib siiski võtta kooskõlas Euroopa Parlamendi ja nõukogu määruse (EL) nr 600/2014 (2) artikli 47 lõikega 1 vastu samaväärsust kinnitava otsuse, milles sedastatakse, et kõnealuse kolmanda riigi investeerimisühingute õigus- ja järelevalvekord on samaväärne liidus kohaldatava korraga. Sellisel juhul jätkaks järelevalve tegemist samaväärsust kinnitava otsuse kohaldamisalasse kuuluvate tegevusloaga filiaalide üle selle liikmesriigi pädev asutus, kus filiaalid on asutatud, olenemata sellest, kas nad osutavad piiriüleseid teenuseid või tegutsevad piiriüleselt. Seepärast on vaja tagada, et direktiivi 2014/65/EL artikli 41 lõikes 3 osutatud teabe esitamise vorm sobib ka selliste filiaalide piiriüleste teenuste ja tegevuste kohta aruannete esitamiseks.
(2)

On vaja kehtestada teatavad menetlusetapid juhuks, kui komisjon kavatseb kehtestada parandusmeetmete ja piiravate meetmete toetuseks haldustrahvid, lähtudes määruse (EL) 2018/858 artikli 53 lõikes 6 sätestatud menetlusest. Eelkõige on oluline tagada õigus olla ära kuulatud ja õigus tutvuda toimikuga, andes ettevõtjale juurdepääsu asjakohasele teabele, ning õigus esitada ette nähtud haldustrahvi kehtestamise kohta märkusi koos neid märkusi toetavate tõenditega. Lisaks sellele on vaja kehtestada normid, millega tagatakse nende andmete sobilik kaitse, mida ettevõtja peab konfidentsiaalseks.
(6)

Selle sätte erandina võivad liikmesriigid nõuda, et VKEde kasvuturu emitendid kannaksid oma insaiderite nimekirja kõik määruse (EL) nr 596/2014 artikli 18 lõike 1 punktis a osutatud isikud. Võttes siiski arvesse, et VKEd saavad üldjuhul kasutada vähem inimressursse ja rahalisi vahendeid, oldi seisukohal, et neil oleks proportsionaalne kasutada vormingut, mis tekitab väiksema halduskoormuse võrreldes määruse (EL) nr 596/2014 artikli 18 lõike 1 punkti a kohaselt kehtestatud insaiderite nimekirjade vorminguga, ning piirduda nimekirjade sisu puhul sellega, mis on rangelt vajalik asjaomaste isikute tuvastamiseks. Kui emitentidelt ei nõuta oma nimekirjadesse insaiderite isiklike kontaktandmete kandmist, siis peaks see vabastama emitendid insaideritelt andmete kogumise ja nende ajakohastamise koormusest, võtmata riiklikelt pädevatelt asutustelt vahendit siseteavet töötlevate isikute tuvastamiseks ja nendega ametialaste kontaktandmete abil kontakteerumiseks. Neil emitentidel peaks ka olema võimalik märkida insaiderite nimekirja püsivaid insaidereid käsitlevasse osasse andmed isikute kohta, kellel on oma ametiülesande või kohustuse tõttu igal ajal juurdepääs kogu siseteabele, selle asemel et lisada nende püsivate insaiderite isikuandmed igasse konkreetse tehingu või sündmusega seotud nimekirja. Nende püsivaid insaidereid käsitlevate osade sisu peaks samuti piirduma sellega, mis on rangelt vajalik asjaomaste isikute tuvastamiseks.
(1)

25. aprillil 2019 esitas Lohmann & Rauscher International GmbH&Co.KG määruse (EL) nr 528/2012 artikli 43 lõike 1 kohase loataotluse biotsiidipere jaoks, mille nimi on „L+R Propanol PT1 Family“ ja mis kuulub kõnealuse määruse V lisas kirjeldatud tooteliiki 1, ja lisas kirjaliku kinnituse selle kohta, et Šveitsi pädev asutus on nõustunud taotlust hindama. Taotlus registreeriti biotsiidiregistris registrinumbriga BC-MU051242-25.
(1)

3. detsembril 2020 esitas Contec Europe määruse (EL) nr 528/2012 artikli 43 lõike 1 kohase loataotluse biotsiidipere jaoks, mille nimi on „Contec Hydrogen Peroxide Biocidal Product Family“ ja mis kuulub kõnealuse määruse V lisas kirjeldatud tooteliiki 2, ja lisas kirjaliku kinnituse selle kohta, et Sloveenia pädev asutus on nõustunud taotlust hindama. Taotlus registreeriti biotsiidiregistris registrinumbri BC-PP063133-29 all.
(10)

Määruse (EL) 2021/2116 artikli 85 lõikes 1 on sätestatud, et tingimuslikkusega seotud halduskaristuse arvutamisel tuleb võtta aluseks maksed, mis tehti või tehakse asjaomasele toetusesaajale seoses toetuse- või maksetaotlustega, mis on esitatud või esitatakse selle kalendriaasta jooksul, millal mittevastavus aset leidis. Seega selleks et tagada seos põllumajandustootja käitumise ja karistuse vahel ning kindlustada põllumajandustootjate võrdne kohtlemine, on asjakohane sätestada, et kui sama mittevastavus leiab aset pidevalt mitme kalendriaasta jooksul, tuleb halduskaristust kohaldada ja see arvutada iga kalendriaasta kohta, mille puhul on võimalik kindlaks teha, et mittevastavus leidis aset.
(8)

Tuleks kehtestada kord nõuetele mittevastavuse vältimiseks, võimaldades toetusetaotlusi teatava tähtaja jooksul muuta või tagasi võtta. Kui kõik konkreetse sekkumise raames toetuse saajad on hõlmatud halduskontrollidega ja/või nende puhul kasutatakse pinnaseiresüsteemi, ei ole sanktsioonide hoiatav mõju vajalik. Seepärast tuleks muutmist või tagasivõtmist lubada igal ajal enne tähtaja saabumist, sest see on vajalik sekkumiste nõuetekohaseks haldamiseks. Muutmist või tagasivõtmist ei tohiks siiski lubada selliste mittevastavuste puhul, mis on seotud toetuskõlblikkuse tingimustega, mille täitmist ei ole võimalik jälgida, ning mis on avastatud tänu muudele allikatele kui pinnaseiresüsteem ja halduskontrollid. Muudel juhtudel ei tohiks muutmist ega tagasivõtmist lubada, kui toetusesaajat on teavitatud kavandatavast kohapealsest kontrollist või kui ette teatamata kohapealse kontrolli käigus on juba avastatud nõuetele mittevastavus. Selleks et tagada Euroopa Parlamendi ja nõukogu määruse (EL) 2021/2115 (3) artikli 34 lõike 2 kohasteks veiste, lammaste ja kitsedega seotud sekkumisteks vajaliku teabe usaldusväärsus, tuleks muudatuste tegemise tähtaeg kehtestada nii, et toetusetaotluses oleks võimalik muudatusi teha ja loomade elektroonilist andmebaasi oleks võimalik ajakohastada enne kuupäeva, mille liikmesriik on kindlaks määranud identifitseerimis- ja registreerimisnõude täitmiseks.
MED/3.11b Tulekindlad A- ja B-klassi vaheseinad: — B-klassi vaheseinad Märkus: kui B-klassi vaheseina on katsetatud ainult ühelt poolt ja see on projekteeritud paigaldamiseks katsetamata küljega teise B-klassi vaheseina katsetamata külje kõrvale, peab EÜ tüübitunnistus sisaldama selle pardale paigaldamise tingimusi, tagades, et SOLASi II-2. peatüki reeglis 9.2 (Kuumuskindlad ja ehituslikud piirded) esitatud vastavates tulekindlustabelites märgitud kaitse tase on alati täidetud. Rida 1/1

Tüübikinnitusnõuded — SOLAS 74 Reg. II-2/3.4, — IMO MSC/Circ.1120.

— IMO Res. MSC.307(88) (2010 FTP koodeks), muudetud.
(18)

Standardne lähtetase 25 % üleantavast varust ja avatud kogupositsioonist on kehtestatud muude turgude ja jurisdiktsioonide kogemusi arvesse võttes. Pädevad asutused peaksid lähtetaset korrigeerima, et seda saaks vähendada 5 %ni üleantavast varust ja avatud kogupositsioonist või 2,5 %ni mõne põllumajandustoorme tuletisinstrumendi puhul ning suurendada 35 %ni üleantavast varust ja avatud kogupositsioonist, kui see on turu iseloomust tulenevalt vajalik, et toetada lepingu nõuetekohast arveldamist ja toimimist ning selle aluseks oleva kauba turu toimimist. Kuna lähtetaseme väärtust korrigeeritakse üksnes juhul, kui (ja kuni) see on turu objektiivsetest näitajatest tulenevalt vajalik, peaks lähtetaseme ajutine korrigeerimine olema võimalik. Pädevad asutused peaksid tagama, et piirangut korrigeeritakse lähtetasemest allapoole alati, kui seda on vaja valitsevate seisundite tekkimise vältimiseks ning kaubatuletisinstrumendi ja selle aluseks oleva kauba nõuetekohase hinnakujunduse toetamiseks. Materiaalse aluseta tuletisinstrumentide puhul ei saa positsioonipiirangu kindlaksmääramiseks kasutada üleantavat varu. Seetõttu peaks pädevatel asutustel olema võimalik täiustada või korrigeerida metoodikaid, et määrata selliste kaubatuletisinstrumentide positsioonipiirangud muude parameetrite alusel, näiteks kasutades avatud kogupositsiooni ka kuu hetkepositsiooni puhul.